ພວກກະບົດ ຊູດານໃຕ້ ໝັ້ນໝາຍ ຕໍ່ການຈັດຕັ້ງ ປະຕິບັດ ຂໍ້ຕົກລົງ ສັນຕິພາບ ສະບັບໃໝ່
ພວກກະບົດກ່າວວ່າ ຕົນມີຄວາມດີໃຈ ແລະຮູ້ບຸນຄຸນ ຕໍ່ປະທານາ ທິບໍດີ Salva Kiir ຊຶ່ງໃນທີ່ສຸດ ກໍໄດ້ລົງນາມ ໃນຂໍ້ຕົກລົງນີ້.
ພວກກະບົດໃນຊູດານໃຕ້ ທີ່ຈົງຮັກພັກດີ ຕໍ່ອະດີດຮອງປະທາ ນາທິບໍດີ Riek Machar ກ່າວວ່າ ພວກເຂົາເຈົ້າມີຄວາມໝັ້ນ ໝາຍ ໃນການຈັດຕັ້ງປະຕິບັດ ຂໍ້ຕົກລົງສັນຕິພາບ ທີ່ນະຄອນ Addis Ababa ປະເທດເອທິໂອເປຍ ໃນເດືອນແລ້ວນີ້ ການໃຫ້ຄຳໝັ້ນສັນຍາດັ່ງກ່າວມີຂຶ້ນໃນລະຫວ່າງການປະຊຸມ ແບບເຮັດວຽກເປັນເວລາ 3 ມື້ ກ່ຽວກັບການຈັດແຈງ ໃນການ ໂອນການຮັກສາຄວາມປອດໄພຢູ່ທີ່ຊູດານໃຕ້ເລີ້ມຂຶ້ນໃນວັນ ເສົານີ້ ທີ່ນະຄອນຫຼວງ Addis Ababa ເອກອັກຄະລັດຖະທູດ Ezekiel Lol Gatkuoth ຊຶ່ງເປັນເລ ຂາທິການຮັບຜິດຊອບກິດຈະການຕ່າງປະເທດຂອງກອງທັບປົດປ່ອຍປະຊາຊົນຊູດານຫຼື SPLA ກ່າວວ່າ ພວກກະບົດ ມີຄວາມໝັ້ນໝາຍຕໍ່ສັນຕິພາບ ແລະ ການເປັນປະຊາທິປະ ໄຕຂອງຊູດານໃຕ້ ແລະໄດ້ເລືອກເອົາຄະນະນາຍທະຫານ ໄປຮ່ວມກອງປະຊຸມ ເພື່ອຈັດ ແຈງດ້ານຄວາມໝັ້ນຄົງແລ້ວ ທ່ານເວົ້າວ່າ “ພວກເຮົາມີຄວາມໝາຍໝັ້ນຕໍ່ສັນຕິພາບອັນນີ້ແລະພວກເຮົາໄດ້ເລືອກເອົາ ນາຍທະຫານອະວຸໂສ 11 ທ່ານໄປຮ່ວມກອງປະຊຸມທີ່ນະຄອນຫຼວງ Addis Ababa ໃນ ລະຫວ່າງວັນທີ 5 ຫາວັນທີ 8 ກັນຍານີ້ ” ທ່ານ Gatkuoth ກ່າວວ່າ ພວກກະບົດມີຄວາມດີໃຈແລະຮູ້ບຸນຄຸນປະທານາທິບໍດີ Salva Kiir ຊຶ່ງໃນທີ່ສຸດ ກໍໄດ້ລົງນາມໃນຂໍ້ຕົກລົງນີ້ ທ່ານເວົ້າວ່າ ຜູ້ນຳຂອງພວກກະບົດ ທ່ານ Riek Machar ໄດ້ລົງນາມໃນຂໍ້ຕົກລົງນີ້ກ່ອນໝູ່ຍ້ອນ ທ່ານເຊື່ອວ່າ ມັນເປັນຂໍ້ຕົກລົງທີ່ ສາມາດຈັດຕັ້ງປະຕິບັດໄດ້ດີທີ່ສຸດ ທ່ານ Gatkuoth ເວົ້າວ່າ “ນີ້ແມ່ນການຜ່ອນສັ້ນຜ່ອນຍາວທີ່ດີທີ່ສຸດທີ່ພວກເຮົາສາມາດ ນຳໃຊ້ ເພື່ອຫັນປ່ຽນຊູດານໃຕ້ ມັນສາມາດທຳງານໄດ້ ສາມາດຈັດຕັ້ງປະຕິບັດໄດ້ ຈົດ ໝາຍແມ່ນຢູ່ທີ່ນັ້ນ ແລະພວກເຮົາໄດ້ຮ້ອງຂໍໃຫ້ມີຈິດໃຈຍ້ອນວ່າ ພວກທ່ານສາມາດມີຂໍ້ ຕົກລົງທີ່ດີຫຼາຍ ແຕ່ຖ້າຫາກບໍ່ມີຈິດຢູ່ທີ່ນັ້ນແລ້ວ ມັນກໍຈະບໍ່ສາມາດເຮັດໄດ້ ” ທ່ານກ່າວວ່າ ພວກກະບົດໃນເວລານີ້ ໄດ້ຮ້ອງຂໍໃຫ້ລັດຖະບານຊູດານໃຕ້ ໃຫ້ຄວາມໝັ້ນ ໝາຍທີ່ຈະເຮັດໃຫ້ຂໍ້ຕົກລົງນີ້ຈັດຕັ້ງປະຕິບັດໄດ້